ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.07 கோடியைக் கடந்தது இந்தியாவில் தற்போது சிகிச்சை பெறுவோரின் எண்ணிக்கை 10,870 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.07 கோடிக்கும் அதிகமான  டோஸ்கள் செலுத்தப்பட்டுள்ளன. 2,25,81,738 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.32 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 45,289 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,05,410.
இந்தியாவில் கடந்த 24 மணி நேரத்தில் 1,088 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,29,323 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.49 கோடி . வாராந்திரத் தொற்று 0.24 சதவீதமாக உள்ளது. தினசரித் தொற்று விகிதம் 0.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816208
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம் சார்பில் வழிகாட்டிகளுக்கான பயிற்சித் திட்டம்
மத்திய நுகர்வோர் நலன், உணவு மற்றும் பொது விநியோக அமைச்சகத்தின் கீழ் செயல்படும் இந்திய தர நிர்ணய அமைவனம்  சார்பில் தர சான்றிதழ் குறித்து பள்ளி ஆசிரியர்களுக்கான பயிற்சியை இன்று தமிழக பள்ளிக் கல்வித்துறை முதன்மை செயலர் திருமதி. காகர்லா உஷா துவக்கி வைத்தார். அப்போது அவர் பேசுகையில், பள்ளியில் மாணவர்கள் பெறும் கல்வியின் தரம் மிகவும் முக்கியமானது என்றும், பாடங்களுக்கு அப்பால் தரத்தின் வரையறையை விரிவுபடுத்த வழிகாட்டிகளை ஊக்குவித்தார். அப்போதுதான் ஒவ்வொரு குழந்தையும் விழிப்புணர்வுள்ள குடிமகனாக வளரும் என்றும் தெரிவித்தார்.
பி.ஐ.எஸ் துணை தலைமை இயக்குனர்  திரு. யு.எஸ்.பி. யாதவ் பேசுகையில், இந்த பயிற்சியின் நோக்கங்களை விளக்கிக் கூறியதுடன், மாணவர்களே நாட்டின் வருங்கால குடிமக்கள் என்பதால் தர நியம அமைப்பின் செயல்பாடுகளை வழிகாட்டிகள் / ஆசிரியர்கள் நன்கு அறிந்து கொள்ள முன்வர வேண்டும் என்றும் கேட்டுக்கொண்டார்.
நிகழ்ச்சியில், சென்னை கிளை அலுவலக தலைவர் ஜி. பவானி, மற்றும் பிற மூத்த அதிகாரிகள் கலந்துகொண்டனர்.
மத்திய அமைச்சரவை
தாத்ரா & நாகர் ஹவேலி மற்றும் டாமன் & டையூ-வில் மின்சார விநியோகம் மற்றும் சில்லரை விநியோக வர்த்தகத்தை தனியார்மயமாக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தாத்ரா & நாகர் ஹவேலி மற்றும் டாமன் & டையூ-வில் மின்சார விநியோகம் மற்றும் சில்லரை வர்த்தகத்தை தனியார்மயமாக்குவதற்காக நிறுவனம்  ஒன்றை தொடங்க ஒப்புதல் அளிக்கப்பட்டுள்ளது. புதிதாக தொடங்கப்படும் இந்த நிறுவனத்தின் பங்குகள், அதிகபட்ச தொகைக்கு ஏலம் எடுப்போருக்கு விற்பனை செய்யப்படுவதுடன், தற்போது பணியாற்றி வரும் ஊழியர்களின் பொறுப்புகளை கவனிக்க அறக்கட்டளை உருவாக்கப்படும்.
இந்த தனியார் மயமாக்கல் நடவடிக்கை, தாத்ரா & நாகர் ஹவேலி மற்றும் டாமன் & டையூ-வில் உள்ள 1.45 லட்சத்திற்கும் மேற்பட்ட நுகர்வோருக்கு மேம்பட்ட சேவையை வழங்குவதுடன் இயக்க மேம்பாடு மற்றும் விநியோக செயல் திறனை மேம்படுத்துவதுடன் நாடுமுழுவதும் பின்பற்றத்தக்க முன்மாதிரியை ஏற்படுத்தும். இது மின்சாரத் தொழிலில் போட்டியை அதிகரித்து வலுப்படுத்த வகை செய்வதுடன், நிலுவைத் தொகையை வசூலிக்கவும் வகை செய்யும்.
கட்டமைப்பு சீர்திருத்தங்கள் வாயிலாக இந்தியாவை தற்சார்பு அடைந்த நாடாக மாற்ற, ‘தற்சார்பு இந்தியா திட்டம்’ இந்திய அரசால் மே 2020-ல் தொடங்கப்பட்டது. இத்திட்டத்தின்படி, தனியார் மயமாக்கல் மூலம் யூனியன் பிரதேசங்களில் மின்சார விநியோகம் மற்றும் சில்லரை விற்பனையில் சீர்திருத்தங்கள் மேற்கொள்ளப்படும்.
தாத்ரா & நாகர் ஹவேலி மற்றும் டாமன் & டையூ மின்சார விநியோக கழகம் என்ற பெயரில், முற்றிலும் அரசுக்கு சொந்தமான ஒரே விநியோக நிறுவனம் மற்றும் அறக்கட்டளை ஏற்படுத்தப்பட்டு, புதிதாக தொடங்கப்படும் நிறுவனத்திற்கு மாறுதல் செய்யப்படும் பணியாளர்களின் காலமுறை பலன்கள் நிர்வகிக்கப்படும். புதிதாக தொடங்கப்படும் நிறுவனத்திற்கு சொத்துக்கள், பொறுப்புகள், பணியாளர்கள் மாற்றம், தாத்ரா & நாகர் ஹவேலி மற்றும் டாமன் & டையூ மின்சார  மாற்றத் திட்டம் 2020-ன் படி மேற்கொள்ளப்படும்.
(
பாதுகாப்பு அமைச்சகம்
மிஷன் சாகர் IX- செஷல்சில் ஐஎன்எஸ் கரியால்
மிஷன் சாகர் IX இன் கீழ், தென்மேற்கு இந்தியப் பெருங்கடலில் இந்தியக் கடற்படைக் கப்பலான கரியாலை அனுப்புவதன் ஒரு பகுதியாக, அந்தக் கப்பல் மே 11 முதல் 14 வரை செஷல்ஸின் போர்ட் விக்டோரியாவுக்குச் சென்றிருக்கிறது.
முன்னதாக செஷெல்ஸ் அரசாங்கத்திடம் இருந்து பெறப்பட்ட முன்மொழிவைத் தொடர்ந்து, மூன்று சம்பிரதாய வணக்கத் துப்பாக்கிகள், வெடிமருந்துகளுடன், கப்பல் மூலம் செஷெல்ஸ் பாதுகாப்புப் படைகளுக்கு வழங்கப்பட்டது. மே 13 அன்று ஐஎன்எஸ் கரியால் கப்பலில் நடைபெற்ற ஒரு நிகழ்ச்சியில், பாதுகாப்புத் தலைவர் பிரிகேடியர் மைக்கேல் ரோசெட்டிடம், செஷெல்ஸுக்கான இந்திய தூதர் ஜெனரல் தல்பீர் சிங் சுஹாக் இவற்றை முறைப்படி வழங்கினார்.
செஷெல்ஸில் கப்பல் தங்கியிருந்த காலத்தில், இந்தியக் கடற்படை செஷெல்ஸ் பணியாளர்களுக்கு குறிப்பிட்ட கடல்சார் துறைகளில் பயிற்சி அளித்தது. இந்தியக் கடற்படைத் தளபதி அட்மிரல் ஆர் ஹரி குமார், ஏப்ரல் 21 முதல் 23 வரை செஷல்சில் மேற்கொண்ட அதிகாரப்பூர்வ பயணத்தையொட்டி, ஸுக்குச் சென்ற உத்தியோகபூர்வ விஜயத்தை ஒட்டி, ஐஎன்எஸ் கரியால் கப்பல் அங்கு சென்றுள்ளது.
போர்ட் விக்டோரியாவை அடைவதற்கு முன், கப்பல் இலங்கையின் கொழும்பு, மற்றும் மாலே, மாலத்தீவுகளுக்கு அத்தியாவசிய மருத்துவப் பொருட்களை வழங்குவதற்காகச் சென்றது.
நிதி அமைச்சகம்
குறைந்தபட்ச பொறுப்பேற்றல் கூட்டுமுயற்சி சட்டம் 2008 திருத்தப்படும்
புதிய தொழில் முயற்சி சூழலை வலுப்படுத்த சிறிய நிறுவனங்கள் மற்றும் சிறு, குறு, நடுத்தர தொழில் நிறுவனங்களுக்கான சீர்திருத்தங்களை மத்திய நிதி நிலை அறிக்கையில் நிதியமைச்சர் திருமதி நிர்மலா சீதாராமன் அறிவித்தார்.
நிறுவனங்கள் சட்டம் 2013-ல் மேற்கொள்ளப்பட்டதை போல, நடைமுறை மற்றும் தொழில்நுட்ப குற்றங்களை, கூட்டு முயற்சியில் குறைந்தபட்ச பொறுப்பேற்றல் சட்டம் 2008-லும் நீக்குவதற்கு உத்தேசிக்கப்பட்டுள்ளதாக அவர் தெரிவித்தார்.
நிறுவனங்கள் சட்டம் 2013-ன் கீழ், சிறு நிறுவனங்கள் என்பதற்கான வரையறையை மாற்றியமைக்க உத்தேசித்துள்ளதாக அவர் கூறினார். சிறு நிறுவனங்களுக்கு ரூ.50 லட்சம் என்ற மூலதன வரையறை ரூ.2 கோடியாகவும், ரூ.2 கோடி என்ற விற்று முதல் வரையறை ரூ.20 கோடியாகவும் மாற்றியமைக்கப்பட்டுள்ளது. இதன் மூலம் இரண்டு லட்சத்துக்கு மேற்பட்ட நிறுவனங்கள் பயனடையும்.
புதிதாக தொழில்முனைவோருக்கு நேரடியாக பயனளிக்கும் வகையில், ஒரு நபர் நிறுவனங்களை இணைக்கும் ஊக்குவிப்புத் திட்டத்தை நிதியமைச்சர் முன்மொழிந்துள்ளார். எந்தவிதக் கட்டுப்பாடும் இன்றி இந்த நிறுவனங்கள் வளர்ச்சியடைந்து எந்த நேரத்திலும் வேறு வகையான வடிவத்தில் மாற்றிக் கொள்ள அனுமதிக்கப்படும்.
நிதி நிறுவனங்கள் தொடர்பான வழக்குகளை விரைந்து தீர்க்கும் வகையில். என் சி எல் டி கட்டமைப்பு வலுப்படுத்தப்பட்டு மின்னணு நீதிமன்ற முறை செயல்படுத்தப்படும் என்று நிதியமைச்சர் தெரிவித்தார்.
சிறு, குறு நடுத்தர தொழில் நிறுவனங்களுக்கான சிறப்புக் கட்டமைப்பும் அறிமுகப்படுத்தப்படும் என்றும் அமைச்சர் தெரிவித்தார்.
(Visitor Counter : 191
பிரதமர் அலுவலகம்
இயான் சூறாவளி காரணமாக ஏற்பட்டுள்ள உயிரிழப்புக்காக அதிபர் ஜோ பைடனிடம் பிரதமர் இரங்கலைத் தெரிவித்துள்ளார்
இயான் சூறாவளி காரணமாக ஏற்பட்டுள்ள விலை மதிப்பில்லாத உயிரிழப்புகள் மற்றும் பேரழிவுக்காக அமெரிக்க அதிபர் ஜோ பைடனிடம் பிரதமர் திரு நரேந்திர மோடி ஆழ்ந்த இரங்கலையும் நெஞ்சம் நெகிழ்ந்த அனுதாபங்களையும் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
"இயான் சூறாவளி காரணமாக ஏற்பட்டுள்ள விலை மதிப்பில்லாத உயிரிழப்புகள் மற்றும் பேரழிவுக்காக அமெரிக்க அதிபர் ஜோ பைடனிடம் @POTUS @JoeBiden எனது ஆழ்ந்த இரங்கலையும் நெஞ்சம் நெகிழ்ந்த அனுதாபங்களையும் தெரிவித்துக்கொள்கிறேன். இக்கட்டான இந்தத் தருணத்தில் அமெரிக்க மக்களுடன் எங்களின் எண்ணங்கள் இருக்கின்றன."
பிரதமர் அலுவலகம்
தேசிய போர் நினைவுச் சின்னத்தை பிரதமர் நாளை நாட்டிற்கு அர்ப்பணிக்கிறார்
நாளை, பிப்ரவரி 25 அன்று நடைபெறும் எளிய நிகழ்ச்சியில், தேசிய போர் நினைவுச் சின்னத்தை பிரதமர் திரு நரேந்திர மோடி நாட்டிற்கு அர்ப்பணிக்க உள்ளார். இந்த நிகழ்ச்சியின் போது முன்னாள் படை வீரர்களிடமும் பிரதமர் உரையாற்றவுள்ளார்.
புதுதில்லியில் உள்ள இந்தியா கேட் அருகே அமைக்கப்பட்டுள்ள தேசிய போர் நினைவுச் சின்னம், சுதந்திரத்திற்கு பிறகு நாட்டைக் காக்கும் பணியில் தங்கள் இன்னுயிரை ஈந்த நமது வீரர்களுக்கு செலுத்தும் தகுந்த மரியாதையாக இருக்கும்.
அமைதி காக்கும் படைகள் மற்றும் பயங்கரவாத எதிர்ப்புப் பணிகளில் பங்கேற்று, அதிகபட்ச தியாகம் செய்த வீரர்களை நினைவுகூறுவதாகவும் இந்த தேசிய போர் நினைவுச் சின்னம் திகழும்.
அதிநவீன வடிவில் உலகத்தரம் வாய்ந்த நினைவுச் சின்னமாக தேசிய போர் நினைவுச் சின்னம் அமைய வேண்டும் என்ற தமது விருப்பத்தை 2014 ஆம் ஆண்டு பிரதமர் வெளியிட்டார்.
இந்த தேசிய போர் நினைவுச் சின்னம், ‘அமர் சக்ரா’ அல்லது அழியா வட்டம், ‘வீர்த்த சக்ரா’ அல்லது துணிச்சல் வட்டம், ‘தியாக சக்ரா’ அல்லது தியாக வட்டம், ‘ரக்ஷா சக்ரா’ அல்லது பாதுகாப்பு வட்டம் என்ற நான்கு வட்டங்களை கொண்டதாக வடிவமைக்கப்பட்டுள்ளது.
மத்தியில் அமைந்த நினைவுத்தூண், அணையா விளக்கு, இந்திய ராணுவம், விமானப்படை மற்றும் கடற்படைகள் சந்தித்த முக்கிய போர்களை சித்தரிக்கும் வெண்கலத்தாலான ஆறு சித்திரங்கள் இந்த தேசிய போர் நினைவுச் சின்னத்தில் இடம்பெற்றுள்ளன.
தற்போது உயிருடன் உள்ள சுபேதார் மேஜர் பானா சிங் , சுபேதார் மேஜர் யோகேந்திர சிங் யாதவ், மற்றும் சுபேதார் சஞ்சய் குமார் ஆகிய 3 பேர் உட்பட பரம்வீர் சக்ரா விருது பெற்ற 21 வீரர்களின் மார்பளவு சிலைகள், போர் வீரர்கள் நினைவிடத்தில் இடம்பெற்றுள்ளன.
தேசிய போர் நினைவுச் சின்னம், தனது தியாகிகளுக்கு தகுந்த மரியாதை செலுத்தும் பெருமை மிக்க நாட்டின் ஒட்டுமொத்த விருப்பத்தை பிரதிபலிப்பதாக அமையும்.
சிறப்பு சேவைகள் மற்றும் கட்டுரைகள்
இந்திய கடல்சார் பல்கலைக்கழகம், சென்னை ஐஐடி இடையே புரிந்துணர்வு ஒப்பந்தம்
இந்திய கடல்சார் பல்கலைக்கழகம், சென்னை ஐஐடி இடையே கடல்சார் கல்வி மற்றும் ஆராய்ச்சி மேம்பாடு குறித்த புரிந்துணர்வு ஒப்பந்தம் இன்று  சென்னையின் உத்தண்டியில் கையெழுத்தானது.
இதன் முக்கியநோக்கமானது, இந்திய கடல்சார் கொள்கை/பார்வை, 2030 சார்ந்த முன்னெடுப்புகளில் பங்கெடுப்பது, பேராசிரியர்கள்-மாணவர்கள் ஒருங்கிணைப்பு, ஆராய்ச்சி சார்ந்த பணிகளில் இணைந்து செயல்படுவது, ஒருங்கினைந்த பிஎச்டி படிப்புகளில் செயல்பாடுகள், இணையவழி எம்டெக் படிப்புகள், கருத்தரங்குகள், கல்விசார் கூட்டங்களை ஒருங்கினைத்தல், குறுகிய, நீண்டகால படிப்புகள் அறிமுகம், கல்விசார் அங்கத்துக்கான படிப்புகள், தேவையான கட்டமைப்புகளை உருவாக்குதல் போன்றவையாகும்.
இந்த நிகழ்வில் இந்திய கடல்சார் பல்கலைக்கழகத்தின் டீன் முனைவர் திரு. ராஜூ பாலாஜி மற்றும் ஐ.ஐ.டி டீன் திரு. முரளி ஆகியோர் கையெழுத்திட்டனர்.
பாதுகாப்பு அமைச்சகம்
இந்திய-சீன ராணுவ படைப்பிரிவு கமாண்டர்கள் அளவிலான பத்தாவது ஆலோசனைக் கூட்டம் குறித்த கூட்டு செய்திக் குறிப்பு
பிப்ரவரி 20 அன்று, மோல்டோ/சுஷுல் எல்லையோர சந்திப்பு மையத்தின் சீன பகுதியில் இந்திய-சீன ராணுவ படைப்பிரிவுகளின் கமாண்டர்கள் அளவிலான பத்தாவது ஆலோசனைக் கூட்டம் நடைபெற்றது.
(பங்காங் ஏரி பகுதியிலிருந்து படைகளை திரும்பப் பெற்றது குறித்து நேர்மறையான மதிப்பீடுகளை இரு தரப்பும் வழங்கியதோடு, மேற்கு பிரிவின் எல்லைப் பகுதியில் நிலவும் இதர பிரச்சினைகளுக்கு சுமுகமான தீர்வு காண்பதற்கான முக்கிய நடவடிக்கையாக இது அமைந்ததாகவும் தெரிவித்தன.
மேற்கு பிரிவின் எல்லைப் பகுதியில் நிகழும் இதர பிரச்சனைகள் குறித்த ஆழமான கருத்து பரிமாற்றங்களை இரு தரப்பும் மேற்கொண்டன.
இரு நாட்டு தலைவர்களுக்கிடையேயான புரிதலை பின்பற்றுவதோடு, இரு தரப்பின் தகவல் பரிமாற்றம் மற்றும் பேச்சுவார்த்தையை தொடர்வது என்றும், கள நிலவரத்தை கட்டுக்குள் கொண்டு வரவும், எல்லைப்பகுதிகளில் அமைதி மற்றும் சுயகட்டுப்பாட்டை இணைந்து பராமரிப்பதற்காக மீதமுள்ள பிரச்சினைகளில் பரஸ்பர ஒத்துழைப்போடு கூடிய தீர்வுகளை மேற்கொள்ளவும் முடிவு செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699803
சிறப்பு சேவைகள் மற்றும் கட்டுரைகள்
பத்திரிகை தகவல் அலுவலகத்தின் முதன்மை தலைமை இயக்குநராக திரு எஸ். வெங்கடேஸ்வர் சென்னையில் பொறுப்பேற்பு
1989-ஆம் ஆண்டின் இந்திய தகவல் பணி  அதிகாரியான திரு எஸ்.வெங்கடேஸ்வர், மத்திய அரசின் தகவல் ஒலிபரப்பு அமைச்சகத்தின் பத்திரிகை தகவல் அலுவலக முதன்மை தலைமை இயக்குநராக இன்று  சென்னையில் பொறுப்பேற்றார்.
இதற்கு முன்பு பத்திரிகை தகவல் அலுவலகத்தின் தென்மண்டல தலைமை இயக்குநராக பதவி வகித்த போது, தமிழ்நாடு, கர்நாடகா, கேரளா, ஆந்திரப்பிரதேசம், தெலங்கானா, லட்சத்தீவு, அந்தமான்-நிக்கோபார், புதுச்சேரி ஆகிய பகுதிகளில் உள்ள அமைச்சகத்தின் அலுவலகங்களுக்கும் அவர் தலைமை பொறுப்பு வகித்தார்.
தமது 35 ஆண்டு கால பணிக்காலத்தில், தகவல் தொடர்பு மற்றும் ஊடகத் துறையில் அனுபவச் செழுமை மற்றும் நிபுணத்துவத்தை திரு வெங்கடேஸ்வர் பெற்றிருக்கிறார்.
தூர்தர்ஷன், அகில இந்திய வானொலி, பத்திரிகை தகவல் அலுவலகம், களவிளம்பர இயக்குநரகம் ஆகியவற்றில் பல்வேறு உயர் பதவிகளையும் அவர் வகித்துள்ளார். ஆந்திரப்பிரதேச அரசின் செய்தி மற்றும் மக்கள் தொடர்புத் துறை ஆணையராகவும் திரு வெங்கடேஸ்வர் பணியாற்றியுள்ளார்.
பாதுகாப்பு அமைச்சகம்
ராணுவ வீரர்கள், குடும்ப உதவித்தொகை பெற தேவையான குறைந்தபட்ச தகுதி அக்டோபர் 1, 2019 தேதியிலிருந்து நீக்கப்படுகிறது
தற்போதைய நடைமுறையின்படி ராணுவ வீரர்கள் தொடர்ச்சியாக ஏழு வருடங்கள் பணி புரிந்து நிறைவு செய்திருந்தால் மட்டுமே அவரது குடும்பத்திற்கு சாதாரண குடும்ப ஓய்வூதியம் வழங்கப்படுகிறது.
எனினும் அக்டோபர் 5-ம் தேதியிட்ட அரசாணையின் படி இந்த ஏழு வருட குறைந்தபட்ச தகுதி நீக்கப்பட்டுள்ளது.
மேலும் அக்டோபர் 1, 2019க்கு முன்பு பத்து வருடங்களுக்குள் உயிர்நீத்த ராணுவ வீரர்கள், ஏழு வருடங்கள் தொடர்ந்து ராணுவத்தில் பணி செய்யா விட்டாலும் அவர்களது குடும்பத்திற்கு அக்டோபர் 1, 2019 முதல் ஓய்வூதியம் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1661767
பாதுகாப்பு அமைச்சகம்
கடற்படையின் விமானப்பிரிவுக்கு குடியரசுத் தலைவரின் கொடி
கோவாவில் உள்ள இந்திய கடற்படையின் விமானப்பிரிவு மையமான ஐஎன்எஸ் ஹன்சாவில், விமானபிரிவுக்கு, குடியரசுத் தலைவரின் கொடியை, குடியரசுத் தலைவர் திரு ராம்நாத் கோவிந்த் இன்று வழங்கினார்.
இந்நிகழ்ச்சியை முன்னிட்டு, அங்கு கடற்படை வீரர்கள் 150 பேர் அடங்கிய குழு, குடியரசுத் தலைவருக்கு அணிவகுப்பு மரியாதை அளித்தது. கோவா ஆளுநர் திரு பி.எஸ் ஸ்ரீதரன் பிள்ளை, முதல்வர் டாக்டர் பிரமோத் சாவந்த், மத்திய சுற்றுலாத்துறை இணையமைச்சர் திரு ஸ்ரீபத் யசோ நாயக், கடற்படை தளபதி அட்மிரல் கரம்பீர் சிங். மேற்கு கடற்படை கட்டுப்பாட்டு மையத்தின் தலைமை அதிகாரி வைஸ் அட்மிரல் ஆர் ஹரி குமார் உட்பட பலர் இந்நிகழ்ச்சியில் கலந்து கொண்டனர்.
போர் மற்றும் அமைதி காலத்தில், நாட்டுக்கு ஆற்றிய சிறப்பான சேவையை அங்கீகரிக்கும் வகையில் கடற்படையின் விமானப்பிரிவுக்கு குடியரசுத் தலைவரின் கொடி அளிக்கப்பட்டது. கடந்த 70 ஆண்டுகளில், 250க்கும் மேற்பட்ட விமானங்கள் மற்றும் ஹெலிகாப்டர்களுடன், கடற்படையின் விமானப் பிரிவு சிறப்பான பணியாற்றியுள்ளது.
இந்நிகழ்ச்சியில் பேசிய குடியரசுத் தலைவர், கடந்த 1971ம் ஆண்டு வங்கதேசத்தை விடுவிக்க நடந்த போரில் ஐஎன்ஸ் விக்ராந்த் விமானம் தாங்கி போர்க்கப்பலின் பிரம்மாண்ட பங்களிப்பை நினைவு கூர்ந்தார். மத்திய அரசின் தற்சார்பு இந்தியா தொலைநோக்குக்கு ஏற்ப, இந்திய கடற்படை மேற்கொள்ளும், உள்நாட்டுமயம் முயற்சிகளை குடியரசுத் தலைவர் பாராட்டினார். விமான தொழில்நுட்பம், நவீன உள்நாட்டு ஆயுதங்கள், கடற்படை விமானத்துக்கான சென்சார் கருவிகள் தயாரிப்பில் குறிப்பிடத்தக்க முன்னேற்றம் ஏற்பட்டுள்ளதை குடியரசுத் தலைவர் குறிப்பிட்டார்.
கடற்படையின் முன்னாள் மற்றும் பணியில் உள்ளவர்களின் தன்னலமற்ற சேவையை குடியரசுத் தலைவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752528
பிரதமர் அலுவலகம்
பிரதமர் அரசுத் தலைவராக 20 ஆண்டுகளை நிறைவு செய்ததை முன்னிட்டு ‘MyGov’- மைகவ் இணையதளத்தில் வினாடி வினா
பிரதமர் திரு. நரேந்திர மோடி அரசுத் தலைவராக 20 ஆண்டுகளை நிறைவு செய்துள்ளார். இதனை முன்னிட்டு ‘MyGovIndia’- மைகவ் இந்தியா இணையதளம் சேவா சமர்ப்பண் வினாடி வினா போட்டிக்கு ஏற்பாடுசெய்துள்ளது.
“பிரதமர் மோடி @narendramodi இன்று , அரசுத் தலைவராக 20 ஆண்டுகளை நிறைவு செய்கிறார். ‘தற்சார்பு இந்தியா’-வுக்காகப் பணிபுரியும் ஒரு முதன்மை ஊழியராகப் பிரதமர் தன்னை எப்போதுமே விவரிப்பதுண்டு. இந்த 20 ஆண்டுகளில் தேசத்தைக் கட்டமைப்பதில் அவரின் பல்வேறு பங்களிப்பு குறித்த வினாடி வினா போட்டியில், @mygovindia மைகவ்இந்தியா என்ற இணையதளத்தில் https://t.co/nEYpBCltGN பங்கேற்றுக்கொள்ளுங்கள்” என்று டுவிட்டர் பதிவில் பிரதமர் அலுவலகம் கூறியுள்ளது.
(
அறிவியல் மற்றும் தொழில்நுட்பத்துறை
கல்விசார் வெளியீட்டு திறன்களை மேம்படுத்த இணையவழியிலான குறுகிய கால பயிற்சி வகுப்பு இன்று தொடங்கியது
புதுதில்லியில் உள்ள அறிவியல் தொடர்புக்கான தேசிய நிறுவனம்  மற்றும் கொள்கை ஆராய்ச்சி அமைப்பின் ஆராய்ச்சி இதழ் பிரிவு கல்விசார் வெளியீட்டு திறன்களை மேம்படுத்த இணையவழியிலான குறுகிய கால பயிற்சி வகுப்புக்கு ஏற்பாடு செய்துள்ளது. ஜூன் 30 வரை நடைபெறவுள்ள இந்த பயிற்சி வகுப்பு அறிவியல் தொழில்நுட்ப ஆராய்ச்சி வாரியம், மத்திய அறிவியல் தொழில்நுட்பத்துறை ஆகியவற்றின் ஆதரவில் நடைபெறுகிறது. இதனை சிஎஸ்ஐஆர் இயக்குனர் பேராசிரியர் ரஞ்சனா அகர்வால் குத்துவிளக்கேற்றி தொடங்கிவைத்தார்.
இந்த நிகழ்ச்சியில் பேசிய அவர், தகவல் தொடர்பில் திறன் பெற்றிருப்பது ஆராய்ச்சியாளர்களுக்கு உயிரோட்டமானது என்றார். இந்த பயிற்சியில் ஈடுபடுவோர் அறிவியல் கட்டுரை எழுதுவதில் திறனை கற்றுக்கொள்ளும் வாய்ப்பை பெறுவார்கள் என்றும் அவர் குறிப்பிட்டார்.
பல்வேறு பல்கலைக்கழகங்கள் மற்றும் கல்லூரிகளைச் சேர்ந்த ஆராய்ச்சியாளர்கள் நேரடியாக பயிற்சியில் பங்கேற்றனர். ஒரு மாத காலம் நடைபெறும் இந்த பயிற்சியில் விரிவுரைகள், செய்முறை பயிற்சி, சோதனைக்கூட ஆய்வுகள், விஞ்ஞானிகள், ஆராய்ச்சியாளர்கள், பத்திரிகை ஆசிரியர்களுடன் கலந்துரையாடல் போன்றவை இடம்பெறும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1830077
விவசாயத்துறை அமைச்சகம்
தமிழகம் உள்ளிட்ட மாநிலங்களில் உணவு தானியங்களின் கொள்முதல் சுமூகமாக நடைபெறுகிறது
நடப்பு கரீப் பருவச் சந்தைக் காலத்தில் , கரீப் பருவப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப்பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப்பிரதேசம், ஒடிசா, மகாராஷ்டிரா, மத்தியப்பிரதேசம், பிகார், சத்திஸ்கர், கேரளா, மேற்கு வங்கம் மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 27 வரை 456.79 இலட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்த ஆண்டு இதே காலகட்டத்தின் கொள்முதலைக்  காட்டிலும் 24.74 சதவீதம் அதிகமாகும்.
நடப்பு கரீப் பருவச் சந்தைக் காலத்தில் 56.55 இலட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைப்பொருள்களுக்கு குறைந்தபட்ச ஆதரவு விலையாக ரூ. 86242.83 கோடியைப் பெற்றுள்ளனர்.
மேலும், மாநிலங்களின் வேண்டுகோளை ஏற்று, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப்பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்திலிருந்து 51.66 இலட்சம் மெட்ரிக் டன் பருப்பு மற்றும் எண்ணெய் வித்துக்களை ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
டிசம்பர் 27 வரை 235753.71 மெட்ரிக் டன் பாசிப்பயறு, உளுந்து, நிலக்கடலை, சோயா பீன்ஸ் ஆகியவற்றை ரூ.1262.16 கோடி மதிப்பில் தமிழ்நாடு, மகாராஷ்டிரா, குஜராத், ஹரியானா மற்றும் ராஜஸ்தானைச் சேர்ந்த 1,27,576 விவசாயிகளிடமிருந்து அரசு தனது முதன்மை முகமைகளின் மூலம் கொள்முதல் செய்துள்ளது.
ஆந்திரப்பிரதேசம், கர்நாடகா, தமிழ்நாடு, கேரளா ஆகிய மாநிலங்களிலிருந்து 1.23 இலட்சம் மெட்ரிக் டன் கொப்பரைத் தேங்காயைக் கொள்முதல் செய்யவும் அனுமதி வழங்கப்பட்டுள்ளது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1684152
-----
(Visitor Counter : 105
வணிகம் மற்றும் தொழில்துறை அமைச்சகம்
ஜூலை-செப்டம்பர் காலாண்டில் $28.1 பில்லியன் நேரடி அந்நிய முதலீடு நாட்டுக்குள் வந்தது
2020-21-ஆம் நிதியாண்டின் இரண்டாவது காலாண்டில்  $28,102 மில்லியன் நேரடி அந்நிய முதலீடு நாட்டுக்குள் வந்துள்ளது.
இதில் நேரடி அந்நிய பங்கு முதலீடுகளின் மதிப்பு, $23,441 மில்லியன், அதாவது ரூபாய் 174,793 கோடி ஆகும்.
இதன் மூலம் 2020-21-ஆம் நிதியாண்டில் செப்டம்பர் வரை இந்தியாவில் செய்யப்பட்ட நேரடி அந்நிய முதலீட்டின் மதிப்பு $30,004 ஆக உள்ளது. இது கடந்த ஆண்டின் இதே காலத்தை விட 15 சதவீதம் அதிகமாகும்.
இந்திய ரூபாய் மதிப்பில் பார்க்கும்போது இது ரூபாய் 224,613 கோடியாகவும் கடந்த ஆண்டின் இதே காலத்தை விட 23 சதவீதம் அதிகமாகவும் உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1676762
-----
(Visitor Counter : 182
சுகாதாரம் மற்றும் குடும்ப நலத்துறை அமைச்சகம்
இன்று காலை 7 மணி வரை 8 இலட்சத்திற்கும் அதிகமான மருத்துவப் பணியாளர்களுக்கு தடுப்பூசிகள்
இந்தியாவில் கொரோனா நோய் தொற்றுக்கு சிகிச்சை பெறுபவர்களின் எண்ணிக்கை 1,92,308 ஆக பதிவாகியுள்ளது. இது மொத்த பாதிப்பில் வெறும் 1.81 சதவீதமாகும்.
கடந்த 24 மணி நேரத்தில் தற்போதைய மொத்த பாதிப்பில் 4,893 குறைந்துள்ளது.
தேசிய அளவில் சிகிச்சை பெறுவோரின் எண்ணிக்கை தொடர்ந்து சரிந்து வருவதையடுத்து, இந்தியாவின் மக்கள் தொகையில் 10 லட்சம் பேரில் இந்த நோயால் பாதிக்கப்பட்டவர்களின் எண்ணிக்கையானது, 17 மாநிலங்கள்/ யூனியன் பிரதேசங்களில், தேசிய அளவைவிட குறைவாக உள்ளது. இந்தியாவில் 10 லட்சம் மக்கள் தொகையில் ஏற்பட்ட பாதிப்பு 7,689 ஆக பதிவாகியுள்ளது.
நாட்டில் தற்போது சிகிச்சை பெறுபவர்களில் 73 சதவீதத்தினர் கேரளா, மகாராஷ்டிரா, உத்தரப் பிரதேசம், கர்நாடகா, மேற்கு வங்காளம் ஆகிய ஐந்து மாநிலங்களைச் சேர்ந்தவர்கள்.
இன்று காலை 7 மணி வரை, தமிழகத்தில் 33,670 பேர் உட்பட, நாட்டில் மொத்தம் 8,06,484 பேருக்கு தடுப்பூசி செலுத்தப்பட்டுள்ளது. கடந்த 24 மணி நேரத்தில் 2,398 அமர்வுகளில் 1,31,649 பயனாளிகளுக்கு தடுப்பூசிகள் போடப்பட்டுள்ளன. இதுவரை 14,118 அமர்வுகள் நடத்தப்பட்டுள்ளன.
கடந்த 24 மணி நேரத்தில் 19,965 பேர் குணமடைந்து வீடு திரும்பியுள்ளனர்.
இதுவரை மொத்தம் 1,02,65,706 பேர் குணமடைந்துள்ள நிலையில், குணமடைந்தவர்களின் வீதம் 96.75 சதவீதமாக உயர்ந்துள்ளது.
புதிதாக குணமடைந்தவர்களில் 87.06 சதவீதத்தினர் 10 மாநிலங்கள்/ யூனியன் பிரதேசங்களைச் சேர்ந்தவர்கள்.
கேரளாவில் அதிகபட்சமாக 7,364 பேர் ஒரே நாளில் புதிதாகக் குணமடைந்துள்ளனர். அதனைத் தொடர்ந்து மகாராஷ்டிராவில் 4,589 பேர் குணமடைந்துள்ளனர்.
கடந்த 24 மணி நேரத்தில் அதிகபட்சமாக கேரளாவில் 6,815 பேரும், மகாராஷ்டிராவில் 3,015 பேரும், சட்டீஸ்கரில் 594 பேரும் புதிதாக தொற்றுக்கு ஆளாகியுள்ளனர்.
கடந்த 24 மணி நேரத்தில் நாட்டில் ஏற்பட்ட 151 உயிரிழப்புகளில் 83.44 சதவீதம், 8 மாநிலங்கள்/ யூனியன் பிரதேசங்களில் பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690691
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தரத் தொழில் நிறுவனங்களின் தொழில்நுட்ப முன்னேற்றங்கள் வெளியிடப்பட்டன
சுற்றுலாத்துறையில் தொழில்நுட்ப ரீதியான முன்னேற்றஙகளுக்காக மத்திய சுற்றுலாத் துறை அமைச்சகம் பல நடவடிக்கைகளை மேற்கொண்டு வருகிறது. இன்க்ரெடிபிள் இந்தியா வலைத்தளத்தில் பல மொழிப் பயன்பாட்டை அறிமுகப்படுத்தியது, மொபைல் பயன்பாடு, 360 டிகிரி மெய்நிகர் சுற்றுப்பயணம், utsav.gov.in வளைதளம் அறிமுகம் உள்ளிட்டவை அதில் சில எடுத்துக்காட்டுகள் ஆகும்.
இதன் ஒரு படியாக குறு, சிறு மற்றும் நடுத்தரத் தொழில் அமைச்சகம்  சமீபத்தில் பல முயற்சிகளை மேற்கொண்டுள்ளது. பதிவு செய்வதை எளிதாக்குவதற்காக உதயம் தளத்தைத் தொடங்குவது, தொழிலாளர் மற்றும் வேலைவாய்ப்பு அமைச்சகம் மற்றும் திறன் மேம்பாடு மற்றும் தொழில்முனைவோர் அமைச்சகத்தின் தளங்களுடன் உதயம் தளத்தை ஒருங்கிணைத்தல் ஆகியவை இதில் அடங்கும்.
மேலும், 'உதயம் பதிவு' என்ற இணையதளம் மூலம் நிரந்தர பதிவை வழங்குவதன் மூலம், சுற்றுலாத் துறையில் எம்.எஸ்.எம்.இ.களுக்கு தடையற்ற மற்றும் ஆதரவான சூழலை உறுதி செய்து வணிகத்தை எளிதாக்க எம்.எஸ்.எம்.இ அமைச்சகம் உதவுகிறது. உதயம் பதிவுக்கான செயல்முறை முற்றிலும் இலவசம் மற்றும் முழுமையாக டிஜிட்டல் மயமாக்கப்பட்டது. பதிவு செயல்முறை முடிந்ததும் க்யூஆர் கோடு கொண்ட சான்றிதழ்கள் ஆன்லைனில் வழங்கப்படுகின்றன.
இத்தகவலை குறு, சிறு மற்றும் நடுத்தரத் தொழில்கள் துறை இணையமைச்சர் திரு.பானு பிரதாப் சிங் வர்மா மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்தார்
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத்தொழில் ஆணையத்தின் டிக்னிடீ என்னும் புதுமையான திட்டத்தை எம்பிக்கள் திரு.அருண் சிங், திருமதி மீனாட்சி லேகி ஆகியோர் தொடங்கி வைத்தனர்
பிரதமர் திரு நரேந்திர மோடியின் பிறந்த நாளைக் குறிக்கும் வகையிலான சேவை தினத்தைக் கொண்டாடும் விதத்தில், காதி மற்றும் கிராமத் தொழில் ஆணையம் கேவிஐசி , டிக்னிடீ திட்டத்தின் கீழ், சைக்கிள் மூலம் தேநீர்/காபி விற்கும் ஆறு புதுமையான அலகுகளை புதுதில்லியில் இன்று விநியோகித்துள்ளது. தில்லியைச் சேர்ந்த வேலை இல்லாத இளைஞர்கள் ஆறு பேருக்கு இந்த அலகுகளை மாநிலங்களவை உறுப்பினர் திரு. அருண் சிங், புதுதில்லி எம்.பி திருமதி மீனாட்சி லேகி ஆகியோர் கேவிஐசி தலைவர் திரு வினய் குமார் சக்சேனா முன்னிலையில் வழங்கினர். இந்த அலகுகள், தேநீர் விற்பனையாளர்களுக்கு, தூய்மையான தின்பண்டங்களை விற்பதன் மூலம், கண்ணியமான வாழ்வாதாரத்தை மேற்கொள்ள உதவும்.
சைக்கிள் மேல் அமைந்துள்ள இந்த தேநீர் விற்பனை அலகுகள் ஒவ்வொன்றின் விலை ரூ.18,000 ஆகும். கேஸ் அடுப்பு, கேஸ் உருளை, ஒரு குடை, பாத்திரங்கள், தேநீர், சர்க்கரை, கோப்பைகள், முறையாக தின்பண்டங்களை வைத்திருப்பதற்கான தனித்தனி அடுக்குகள் ஆகியவற்றை இந்த அலகு கொண்டிருக்கும்.
(Visitor Counter : 58